Rikunarita-ORG/Wikinium huggingface dataset:
# Tel Aviv

Tel Aviv

An **Tel Aviv** (Pagsayod sa Ingles: /ˌtɛl əˈviːv/[2]), opisyalmente Tel Aviv-Yafo (Hebreo: תֵּל־אָבִיב-יָפוֹ‎, Hebreo "Spring Mound"-Jaffa; Arabo: تل أبيب‎ Tall ʾAbīb), iyo an ikaduwang pinakamatawong siyudad sa Israel, na may populasyon na 404,400.[1] An siyudad namomogtak sa parte kan Mediteraneong kosa kan Israel asin ini may hiwas na 51.4 kilometro kwadrado (19.8 mi kwadrado)). Ini man an pinakadakula asin pinakamatawong lugar sa Gush Dan, erokan kan 3.3 milyon na residente (2010). An siyudad sakop kan munisipyo nin Tel Aviv-Yafo, asin an namomoon iyo si Ron Huldai. An mga residente igdi inaapod na Tel Avivim.

## Mga panluwas na takod

* Boutique Hotels in tel Aviv
* The official Tel Aviv municipality website
* The official Tel Aviv municipality website Plantilya:He icon
* The official Tel Aviv municipality website Plantilya:Ar icon
* The History of Tel Aviv Plantilya:Ar icon
* Tel Aviv official tourism website Archived 2020-08-21 at the Wayback Machine.
* The Tel Aviv Foundation
* The Gay Guide to Tel Aviv
* Tel Aviv beach guide Archived 2009-04-09 at the Wayback Machine.
* 8 days forecast in Tel Aviv

## Toltolan
# Hunyo 2

**Hunyo 2** an ika-153 na aldaw kan taon (ika-154 sa mga ogdong taon) sa Gregoryanong kalendaryo. Igwang natatadang 212 na aldaw sagkod kan katapusan nin taon.

## Mga panyayari

## Mga kamundagan

## Mga kagadanan

## Mga panluwas na takod

* BBC: On This Day
# Jesse Owens

Jesse Owens (1936)
Si **James Cleveland "Jesse" Owens** (Septyember 12, 1913 – Marso 31, 1980) sarong Amerikanong atletang itom sa track and field, na an siring paumbasan sa pagdalagan. Nagbali siya sa Olimpikong Karawat sa Tig-init kan 1936 na ginibo sa Berlin, Alemanya. Sa nasabing patiribayan, ginana niya an apat na medalyang bulawan pang-Olimpiko: saro sa 100 metrong dalagan, saro sa 200 metrong dalagan, sa halawig na paglampaw, asin komo kaayon sa grupong pang-4x100 metrong dalagan na ribayan.

Siya binisto bilang "pinakamahusay asin pinakabantog na atleta sa historya nin track and field". An saiyang naginibohan na pambihira iyo an ganahon an tolong rekord pankinaban sa Ann Arbor, Michigan na nabansagan na "daing-kaarog na gibo sa laog sana nin 45 minuto sa siring na isport" asin sagkod ngonyan dai pa napapantayan. An rekord niya man sa 1936 Tig-init na Olimpiko sa Berlin kun saen nagkamit siya nin internasyonal na kabantogan sa pagsikwit nin apat na medalyang bulawan sa sunod-sunod na paurumbasan asin nasabing siya na an pinakamatriyumpong atleta sa Olimpikong idto. An saiyang rekord igdi ilinampaso asin ibinasura nanggad an hambog ni Hitler na an mga Aleman komo sinasabing dugong Aryan, iyo na an "pinakamaurag" sa kinaban, dawa totoo dai man siya inagda sa White House ngani maabrasa lamang kan Presidenteng Amerikano sa kanigoan na onrang dinara niya para sa Estados Unidos.

Ini an sinabi niya dapit sa bagay na ini na makonswelo alagad may pait sa pagtaram: "totoo dai man ngaya ako inagda ni Hitler maki-abrasa saiya, alagad totoo man dai ako inalok sa White House na abrasahon ako kan Presidente."

Si Owens nata'wan pagromdom ta saiya inginaran an pinakahalangkaw na onra sa USA Track and Field na atleta, an inapod na The Jesse Owens Award. Si Owens pinagranggo kan ESPN bilang ika-anom na pinakamahusay na Norte Amerikanong atleta kan ika-20ng Siglo, asin pinakahalangkaw na ranggo sa siring na isport. Siya man nakabali sa shortlist (ikaanom) kan BBC-ng Sports Personality of the Century.

## Iba pang onra

Kan 1982, an siyudad nin Berlin pigngaran saiya an tinampong pasiring sa Olympic stadium na kun saen duman na gayo siya nagkawat kan 1936. An ngaran na "Jesee Owens Allee.

## Kagadanan

Si Owens parayopyop sigarilyong gayo poon pa kan edad 32. Kan Desyembre 1979, siya dinara sa ospital huli sa pagpoon nang maglakop an kanser sa baga' niya. Kan Marso 31, 1980, apat na bulan sana makalihis, siya nagadan asin ilinubong sa Oak Woods Cemetery sa Chicago. An umaw saiya na binutsan ni Presidente Jimmy Carter, iyo "Seguro mayo nang ibang atleta kundi siya na an pinakasimbolo kan pakikitusay sa buhay laban sa tiraniya, kadukhaan, asin rasismo."

## Toltolan
# Sarwal

Duwang tawong nakasulot nin sarwal (Argentina, 2011)
An mga **sarwal** (Ingles: *shorts*) iyo an gubing na sulot sa ibabaw kan parte nin pelvic, na minaitok sa habayan asin nagkakabaranga tanganing takopan an itaas na parte kan mga tabay, na kun beses minasagkod sa mga tuhod alagad dai nakatatahob sa bilog na tabay. Inaapod sindang "shorts" huli ta iyan pinahalipot na bersion nin mga pantalon, na nakatahob sa bilog na tabay, alagad bako sa bitis. An mga sarwal iyo parateng isinusulot sa mainit na panahon o sa kapalibotan kun saen mas mahalaga an pagranga asin pagbolos nin aire kisa proteksyon kan mga tabay.

Igwa nin laen - laen na sarwal, poon sa mga abot sa tuhod na haralipot na pantalon na pwedeng isulot sa nagkapirang sitwasyon bilang pormal na mga gubing tanganing magin badong pandagat asin man atletikong mga sarwal. An nagkapirang klase nin sarwal sa tipikong paagi isinusulot nin mga babae, arog baga nin culottes, na nababangang palda na nakaaagid sa sarong padis nin mahiwas na tabas nin sarwal.
# Pagbaybay

An **pagbaybay** iyo an set nin kombensyon na nagre-regulate kan paagi kan paggamit kan grapema (sistemang panurat) tanganing magrerepresentar nin tataramon sa saiyang nakasurat na porma. sa ibang pagsabi, an pagbaybay iyo an pagrender nin tanog sa pagtaram (ponema) pasiring sa pagsurat (grapema)

Kaidtong taon na 2001, an Komisyon sa Wikang Filipino nagpaluwas nin mga panundon asin regulasyon kun papa'no magbaybay sa tataramon na Filipino. Para sa dugang na impormasyon, magduman sa artikulong ortograpiya sa tataramon na Filipino.

## Toltolan
# Burj Khalifa

An Burj Khalifa
Kun ibabaing an Burj Khalifa sa ibang haralangkaw na estruktura
Komparasyon sa langkaw kan Burj Khalifa
An **Burj Khalifa** (Arabo: برج خليفة‎ "**Khalifa Tower**") na dati inaapod **Burj Dubai** sarong edipisyo sa Dubai, Pinagsarong Arabong Emirado asin iyo ngonyan an pinakahalangkaw na gibo-nin-tawong estruktura sa kinaban.Ini may langkaw na 828 metro (2,717 piye). Pino'nan itogdok kan Septyembre 21, 2004 asin natapos kan Oktobre 1, 2009, pinag'inaguraran opisyalmente kan Enero 4, 2010. An edipisyong ini parte kan 2 km² (490-acre) na development na inapod Downtown Burj Khalifa sa "First Interchange" kan kalabaan nin Sheikh Zayed Road, asin harani sa sentro kan negosyo nin Dubai. An arkitektura asin inhinyerong desinyo pinaggibo kan kompanyang Skidmore, Owings and Merrill, LLP (Chicago), asin an nangenot na arkitekto iyo si Adrian Smith saka an nangenot na inhinyero sa estruktura iyo si Bill Parker. An nagkapot kan mayor na kontrata iyo an Samsung C&T kan South Korea..

An gastos na total sa proyektong ini nag'abot $1.5 bilyon, asin sa kaenterohan kan pagdebelop kan "Downtown Dubai", $20 bilyon. Kan Marso 2009, si Mohamed Ali Alabbar, chairman kan nagpapadalagan sa proyekto, nagsabi na an pang'opisinang espasyo nahalaga nang US $4,000 por metro kwadrado asin duman sa Armani Residences na yaon man sa laog kan Burj Khalifa, an barakalan $3,000 por metro kwadrado.

An pagkahaman kan proyekto natongod sa krisis pinansyal kan kinaban, asin sa pa'ngana' na konstruksyon nin mga edipisyo sa nasyon na ini, mala ta bunga kaining mga pangyari nagkaigwa nin halangkaw na pagkabakante asin pagkaremate .

Huli kan an Dubai natalmok sa naglolobong utang dara kan ambisyon niya, an gobyerno napiritan maghanap nin multibilyon na ayuda sa saiyang kadolon, an Abu Dhabi, sarong nasyon na mayaman sa asayti. Sa sarong dai pighunang pangyari, sa pag'inagurar kan edipisyo, an torre pigbago an pangaran, asin inapod nang **Burj Khalifa**, sa pagtaong onra sa Presidente kan Pigsarong Arabong Emirado, si Khalifa bin Zayed Al Nahyan

Gibo kan paglakma' kan merkado sa pagrorogaring sa Dubai, an mga arkila sa Burj Khalifa huminuros nin 40% mga sampolong bulan pakabukas kaini. Sa 900 na apartment sa torre, mga 825 an dai pang nag'aarkila kan mga oras na iyan.

## Toltolan